Spoločnosť Dell spúšťa na Slovensku nový nástroj pre svojich obchodných partnerov – on-line konfigurátor riešení Dell (Dell Online Solutions Configurator).
Umožňuje jednoduchú online komunikáciu pri tvorbe komplexných enterprise riešení a okamžitý prístup k zákazníckym službám. Spolu s tým Dell uvoľnil 5 miliónov dolárov na vývoj nástrojov pre firemné riešenia.
Online Solutions Configurator umožňuje obchodným partnerom Dellu rýchlo a jednoducho nakonfigurovať a naceniť obchodnú ponuku pre individuálneho zákazníka. Má intuitívne užívateľské prostredie, umožňuje vytvárať a upravovať ponuky viacerými užívateľmi naraz a integruje tiež funkciu registrácie obchodov. Obsahuje aj videá s návodmi na prácu s online nástrojom a praktickými ukážkami jeho využitia. Novinka je dostupná pre všetkých obchodných partnerov Dellu v rámci programu PartnerDirect.
Podporu pre nový online nástroj zabezpečuje špeciálne vyčlenený tím expertov pre Dell Enterprise riešenia vrátane storage, networking a converged infrastructure. Partnerom tak umožňuje spolupracovať s odborníkmi na riešenia Dell Enterprise a samostatne vytvoriť pre zákazníkov kompletnú ponuku. "Sme radi, že sa pripájame ku krajinám, v ktorých môžeme s pomocou Online Solutions konfigurátora poskytnúť našim partnerom rýchlu a efektívnu možnosť, ako ponúkať komplexné riešenia Dellu ich zákazníkom," uviedol Stanislav Hájek, Channel Marketing Manager spoločnosti Dell.
Dostupnosť
Dell Online Solutions Configurator je pre partnerov na Slovensku spustený dnešním dňomna partnerskom portáli.
Globálne obchodné centrum Dell Bratislava
Spoločnosť Dell pôsobí na Slovensku prostredníctvom pobočky od roku 2002. Za uplynulých desať rokov sa pretransformovala z predajného centra pre nemecky hovoriace krajiny na globálne centrum, v ktorom sa integrujú mnohé obchodné činnosti ako financie, marketing, ľudské zdroje, technická podpora, predaj, zákaznícky servis a iné. V Bratislave pôsobí jedno z kľúčových globálnych centier pre finančné služby, ktoré zamestnáva 550 ľudí. Obchodné centrum Dell Bratislava celkovo zamestnáva viac ako 1 800 ľudí. Prehľad voľných pracovných pozícií v Obchodnom centre Dell Bratislava nájdete na http://jobs.dell.com
Spoločnosť Dell
Dell Inc. je popredným predajcom IT systémov na svete. Unikátny model podnikania je založený na rešpektovaní požiadaviek zákazníkov, dodávaní inovatívnych technológií a kvalitnom servise. Viac informácií na www.dell.com .